kardosdrur/scandi-wiki huggingface dataset:
Jens Peter Jensen (politiker)

Jens Peter Jensen (9. marts 1904 – 1. april 1970) var en dansk socialdemokratisk borgmester for Aalborg Købstadskommune i otte år fra 1954 til 1962.

Han efterfulgte Marius Andersen (den første) i 1954 og efterfulgtes i 1962 af Thorvald Christensen.

Borgmestre i Aalborg
Personer i Kraks Blå Bog (afdøde)
Borgmestre fra Socialdemokraterne
Compitalia

Compitalia (lat.) var i oldtiden en folkefest af landlig karakter, fejret ved de altre og småhelligdomme, der ved korsvejene var indviede for de larer, som beskyttede vejene. Den var efter overleveringen gammel, indstiftet af Servius Tullius, og fejredes fortrinsvis af de lavere folkeklasser og de ufrie; den holdtes i republikkens tid om vinteren, først i januar, snart efter Saturnalierne.

Referencer 
 

Romerriget
A.F. Olsen

Adolf Frederik Olsen (9. februar 1868 i Kongens Lyngby – 15. november 1960) var en dansk direktør, vicekonsul og radikal folkevalgt borgmester for Aalborg Købstadskommune i fire år fra 1921 til 1925.

Han var søn af partikulier Jeppe Olsen (død 1909) og hustru Bengta f. Cavling (død 1922), lærte teglværksfaget på Hakkemose Teglværk og i Tyskland, var forvalter på Gammel Antvorskov Teglværk 1887-88, på Birkerød Teglværk 1889, på Folkestorp Tegelbruk i Ystad 1890-92, forpagter af Haraldsby Teglværk på Åland 1892-97, bestyrer af Hedehus-Teglværket 1897-1903 og direktør for De forenede nordjyske Teglværker 1903-1938.

A.F. Olsen var medlem af Aalborg Byråd 1913-1937 og folkevalgt borgmester i Aalborg 1921-25 og svensk vicekonsul i denne by 1927-1939. Selvom de Radikale kun vandt et mandat ved byrådsvalget i 1921 lykkedes det at erobre borgmesterposten, da de to andre partier delte resten imellem sig. Både Socialdemokraterne og de Konservative vandt 11 mandater.

Han efterfulgte P. Hansen i 1921 og efterfulgtes i 1925 af socialdemokraten Marinus Jørgensen.

Olsen var desuden formand for Teglværksforeningen for Jylland 1916-50, derefter foreningens æresmedlem, formand for repræsentantskabet for Nordjysk Bank til 1953, formand for den lokale sammenslutning af arbejdsgivere i Aalborg, Nørresundby og omegn til 1949, medlem af bestyrelsen for Kalk- og Teglværksforeningen af 1893 og for A/S Volstrup Teglværk, medlem af hovedbestyrelsen i Dansk Arbejdsgiverforening 1920-45 og i Arbejdsgivernes Ulykkesforsikring 1927-50, æresmedlem af hovedbestyrelsen for Det radikale Venstre og medlem af bestyrelsen for A/S Dagbladet Politiken 1933-55.

Han blev gift 2. april 1894 med Ida Wilhelmine Grüttner (1. juni 1867 – 1922), datter af købmand W. Grüttner i Sæby (død 1872) og hustru f. Bech (død 1872).

Henvisninger 
 
 Kraks Blå Bog 1957 
 Borgmestre i Aalborg 

Personer fra Kongens Lyngby
Borgmestre i Aalborg
Erhvervsfolk fra Danmark
Diplomater fra Sverige
Personer i Kraks Blå Bog (afdøde)
Danskere i 1800-tallet
Danskere i 1900-tallet
Borgmestre fra Det Radikale Venstre
Jens Peter Hansen

Jens Peter Hansen (født 14. oktober 1854 i Kongens Lyngby, død 21. september 1933 i Aalborg) var en dansk politiker, der blev Aalborg Købstadskommunes første folkevalgte borgmester. Han blev valgt til posten efter ændringen af borgmesterloven i 1919. Han sad i to år fra 1919 til 1921.

P. Hansen var uddannet bogtrykker og overtog borgmesterposten fra den kongeligt udnævnte Johan Georg Frederik von Bornemann fra partiet Højre i 1919. Han efterfulgtes i 1921 af den radikale A.F. Olsen.

Før borgmesterembede 
Jens P. Hansen var uddannet typograf. Han har arbejdet i Vendsyssel Tidende, og bogtrykkeriet V. de. Lemos, inden sin ankomst til Aalborg i 1881. derudover var han med i flere foreninger heriblandt; formand for Dansk Provins Bogtrykkerforening, De centraliserede jyske sangforeninger, Aalborg Håndværker Sangforeninger, lokale arbejder forening Aalborg (1865), sad i ledelsen af Aalborg Diskonto Bank, bestyrelsesmedlem i forsikringsselskabet Fremtiden,samt aktiv i afholdsbevægelsen. Han var medlem af Aalborg byråd 1894-1906. Han stillede for første gang op til byrådsvalg i 1894 på Venstres valgliste.

Jens Peter Hansens embedsperiode 
Han var forholdsvist populær blandt De borgelige, mens socialdemokraterne ikke var tilfredse med valget af ham til borgmester. anså ham forholdsvis positivt stemt, mens den socialdemokraterne ikke var udprægede tilfredse med valget af ham som borgmester. Han havde overtaget borgmesterposten i en periode hvor byen havde en gæld på 14 millioner kr., samtidigt med en byen havde været igennem en befolkningsvækst der havde set befolkningen stige fra 20.000 til 40.000. Herudover led byen af arbejdsløshed og bolignød, som formentligt var skabt af den store befolkningsvækst byen havde lidt af.

Henvisninger 

Borgmestre i Aalborg

Litteratur 
 

Borgmestre i Aalborg
Bogtrykkere fra Danmark
Personer i Kraks Blå Bog (afdøde)
Personer fra Kongens Lyngby
Minerva-klassen

Minerva-klassen er en korvetklasse i Marina Militare.

De blev bygget i to serier af fire skibe i 1980'erne og 1990'erne. En tredje serie var planlagt, men blev skrinlagt på grund af tilgangen af Artigliere-klassen. Skibene kan skyde god fart og er bevæbnet til patruljesejlads, men ikke til decideret kamp. Skibenes primære indsatsområde i krigtid ligger indenfor ASW. Skibene er udrustet med en Otobreda 76 mm kanon og 8 Aspide/Sea Sparrow SAM til at beskytte sig mod et missilangreb, samt en mellemfrekvent sonar og 2 tredobbelte affyringssystemer til MU90 torpedoer til ubådsbekæmpelse.

Skibene er designet til at operere i kystnære farvande og deres fredstidsmissioner inkluderer fiskeriinspektion, suverænitetshævdelse, ordenshåndhævelse til søs og træning af besætninger og specialstyrker.

Skibe i klassen

Referencer 

 Naval-technology.com: Lupo-klassen
 Jane's Fighting Ships 2008
 ACP113 (AH)

Krigsskibe fra Italien
Vincenzo Iaquinta

Vincenzo Iaquinta er en italiensk tidligere fodboldspiller. Han spillede blandt andet for Udinese og Juventus samt det italienske fodboldlandshold som han vandt VM i fodbold med i 2006.

Kilder 

Fodboldspillere fra Italien
Fodboldspillere fra Udinese Calcio
Fodboldspillere fra Juventus F.C.
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Grammy for Bedste vokale jazz-præstation af en kvinde

Grammy Award for Jazz Vocal Performance, Female er en amerikansk pris der uddeles af Recording Academy for årets jazzvokalpræstation af en kvinde. Prisen blev uddelt i perioden 1981-1991 med en enkelt undtagelse (1985). Før den tid fandtes der en kønsneutral pris Grammy Award for Jazz Vocal Performance, som både mænd og kvinder kunne nomineres til og vinde. Det var også tilfældet i 1985, og fra 1992 og frem har denne pris igen overtaget de to kønsspecifikke priser (ud over denne også Grammy Award for Best Jazz Vocal Performance, Male). Prisen har fra 2002 og frem heddet Grammy Award for Best Jazz Vocal Album. De to kønsspecifikke priser er dog aldrig officielt bortfaldet, men de har ikke været uddelt siden 1991.

Den mest vindende pris i denne kategori er Ella Fitzgerald, der har vundet fire gange, mens Diane Schuur har vundet to gange; alle øvrige prismodtagere har modtaget den en enkelt gang.

Modtagere 

 Prisen blev kombineret med Best Jazz Vocal Performance, Male-kategorien og givet som en pris uden kønsangivelse med betegnelsen Best Jazz Vocal Performance.

Noter

Se også 
 Grammy priserne.

Eksterne henvisninger 
 Grammy prisernes website

Vokale jazz-præstation af en kvinde
Jazz
Hits+

Hits+ er et opsamlingsalbum fra australske sanger Kylie Minogue udgivet i slutningen af 2000.

Albummet består af optagelser fra hendes periode med Deconstruction Records. Albummet kun formåede at komme ind den britiske Top 40-albumliste. Det solgte flere eksemplarer end albummet Impossible Princess (1997) i Storbritannien med over 62 000 eksemplarer.

Spor 
"Confide in Me" – 5:51
"Put Yourself in My Place" (Radio Edit) – 4:12
"Where Is the Feeling?" (BIR Dolphin Mix) – 4:13
"Some Kind of Bliss" – 4:12
"Did It Again" (Radio Edit) – 4:11
"Breathe" (Radio Edit) – 3:38
"Where the Wild Roses Grow" (feat. Nick Cave) – 3:58
"If You Don't Love Me" – 2:09
"Tears" – 4:29
"Gotta Move On" – 3:36
"Difficult by Design" – 3:41
"Stay This Way" – 4:35
"Automatic Love" (Acoustic Version) – 4:24
"Where Has the Love Gone?" (Roach Motel Mix) – 9:26
"Take Me with You" – 9:11

Eksterne henvisninger 
Hits+ på Allmusic

Opsamlingsalbum fra 2000
Kylie Minogue-opsamlingsalbum
Schiønning

Schiønning er en nulevende dansk adelsslægt stammende fra Jylland. Den føres tilbage til assessor i Admiralitetskollegiet og præsident i Underadmiralitetsretten Christian Schiønning (død 1703), der 29. oktober 1681 fik våbenbrev. 

Brødrene kammerråd, renteskriver Peter Schiønning (død 1745) og prokurator Christian Pedersen Schiønning (ca. 1700-1736), hvis søn prokurator Peter Schiønning (1723-1781) var fader til kommandant i Guinea Christian Schiønning (1764-1816) og til sognepræst i Randers, provst Frederik Schiønning  (1778-1843). Kammerråd Peter Schiønning var fader til Helene Dorothea Schiønning (1726-1792), gift med leksikografen Hans von Aphelen (1719-1779), til sognepræst i Kallehave Jørgen Leth Schiønning (1730-1808), til kaptajn i Søetaten Peter Schiønning (1732-1813) og til justitsråd, rentekammerkommitteret Christian Schiønning (1734-1817), der var fader til højesteretsassessor, konferensråd Claus Christian Schiønning (1778-1858), til søretsjustitiarius Peter Schiønning (1781-1872) og til overretsjustitiarius Niels Leth Schiønning (1783-1862).

Claus Christian Schiønning var fader til etatsråd, justitssekretær i Højesteret Christian Peter Schiønning (1815-1886).

Se også 
 Schiønning & Arvé
 Schøning

Kilder 
 Albert Fabritius, "Schiønning", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Lexikon over adelige Familier, II, 1787, s. 149.
 Personalhistorisk Tidsskrift, II, 331 og 199.
 C. Giessing, Nye Saml. af Danske, Norske og Islandske Jubel-Lærere, III, 1, 1786, ad s. 377, tavle 2. Lengnicks Stamtavler (Claus Olrog).
 Omtale af våbenbrev på Orlogsmuseet

 
Adelsslægter fra Danmark
Lawrence Trevor Picachy

Lawrence Trevor Picachy S.J.  (født 7. august 1916 i Darjeeling i Britisk Indien, død 29. november 1992 i Kolkata (tidligere Calcutta)) var en af Den katolske kirkes kardinaler, og var ærkebiskop af Kolkata 1969-1986.

Han deltog i Det andet Vatikankoncil 1962-1965.

Han blev kreeret til kardinal i 1976 af pave Pave Paul 6..

Han deltog i konklavet august 1978 som valgte pave Pave Johannes Paul 1., og konklavet oktober 1978 som valgte pave Johannes Paul II.

Referencer 

Jesuitter
Ærkebiskopper
Kardinaler fra Indien
Katolske biskopper fra Indien
Personer fra Darjeeling
Kolkata
San Jose Earthquakes

San Jose Earthquakes er en amerikansk fodboldklub fra byen Santa Clara ved San Jose i Californien. Klubben spiller i landets bedste liga, Major League Soccer, og har hjemmebane på stadionet Buck Shaw Stadium.

Klubben blev grundlagt i 1995 i forbindelse med stiftelsen af Major League Soccer, og har spillet med i ligaen lige siden. Fra stiftelsen og frem til 1999 var holdet kendt under navnet San Jose Clash. Klubben har vundet ligaen to gange, i 2001 og 2003.

Titler 
 Major League Soccer (2): 2001 og 2003

Kendte spillere

Trænere 
Samtlige trænere i San Jose Clash/San Jose Earthquakes siden Major League Soccers start i 1996:

Etableret i 1995
Fodboldklubber i USA
Sport i San Francisco
Marvell Wynne

Marvell Wynne II (født 8. maj 1986 i Pittsburgh, Pennsylvania) er en amerikansk fodboldspiller, der spiller som forsvarer. Han har gennem karrieren repræsenteret New York Red Bulls, Colorado Rapids, San Jose Earthquakes og Toronto FC. Med Rapids vandt han i 2010 det amerikanske mesterskab.

Wynne gik på college på UCLA.

Landshold 
Wynne har (pr. april 2018) spillet fem kampe for USA's landshold, som han debuterede for 28. juni 2007 i et Copa America-opgør mod Argentina. Han var efterfølgende en del af den amerikanske trup til både OL i 2008 og Confederations Cup 2009.

Titler 
Major League Soccer
 2010 med Colorado Rapids

Referencer

Eksterne henvisninger 

Fodboldspillere fra USA
Fodboldspillere fra New York Red Bulls
Fodboldspillere fra Toronto FC
Fodboldspillere fra Colorado Rapids
Personer fra Pennsylvania
Funktionalisme (sociologi)

Funktionalisme er i sociologien en samlebetegnelse for teorier og metoder, hvor udgangspunktet er, at samfundet bør studeres som en organisme. 

Fejl og mangler i samfundsudviklingen vil derfor blive korrigeret gennem udvikling af nye organisationer og nye metoder for problemløsning. 

Sociologiens opgave er at studere og fortolke de enkelte delfunktioners betydning for helheden.

Funktionalismen har rødder langt tilbage i tiden; i nyere tid anses Herbert Spencer og Emile Durkheim for at være blandt grundlæggerne, og med Talcott Parsons sættes funktionalismen i system.

Fastlæggelsen af forholdet mellem aktør struktur og system er måske det af funktionalismes bidrag til videnskaberne, som har haft størst udbredelse, også til andre typer af sociologiske teorier.

Se også 
 Sociologisk teori
 Socialisering (sociologi)

Sociologiske teoriskoler
Audio Video

Audio Video er en svensk elektronikkæde grundlagt i 1963. Varemærket ejes af Electragruppen. Audio Video har hovedsæde i Kalmar. Ved udgangen af 2009 havde kæden 100 butikker i Sverige. Den 12. juni 2010 fik Audio Video ny kædechef, Christer Palmgren.

Kilder

Eksterne henvisninger 
 Audio Video (svensk)

Elektronikkæder
Detailvirksomheder fra Sverige
Etableret i 1963
Kalmar
Martin Lærke

Martin Lærke Jensen, bedre kendt som Martin Lærke, er en pop-singer/songwriter fra Danmark.

Diskografi 
 Indtil vi ses igen (2011)

Tjek fødsels- og dødsår
Musikere fra Danmark
Sine Bach Rüttel

Sine Bach Rüttel er en sanger og banjospiller fra Danmark.
Sine Bach Rüttel spiller med Neighbours & Friends, Walther, Tobacco, Arne Würgler, Sommersang i Mariehaven m.fl. 

Hun har medvirket på plader med blandt andre Arne Würgler, Erik Grip, Tobacco, Lars Lilholt, D-A-D, Peter Vesth, Peter Abrahamsen, Neighbours & Friends, Walther & Sine, Mathias Grip, Babulja, Lilly, Cordelia, Claus Toft m.fl. 

Sine Bach Rüttel har udgivet 3 soloalbums: Lovin’ Only Me (2002), Crazy Rain (2004), Chasing the Dragon 2011

Diskografi 
 Lovin' only me (2002)
 Crazy Rain (2004)
 Chasing the Dragon (2011)

Tjek fødsels- og dødsår
Musikere fra Danmark
Keith Urban

Keith Lionel Urban (født 26. oktober 1967) er en australsk country-musik sanger, sangskriver og guitarist, hvis kommercielle succes har været primært i USA, Canada og Australien.

Opvækst og karriere 
Urban blev født i New Zealand og begyndte sin karriere i Australien i en tidlig alder. I 1991 udgav han det selvbetitlet debutalbum, og kortlagt fire singler i Australien, før han flyttede til USA i 1992.

Privatliv 
Han blev i 2006 gift med skuespilleren Nicole Kidman, og sammen har de 2 døtre, Sunday Rose (2008) og Faith Margaret (2010)

Diskografi

Studiealbum 
 Keith Urban (1991)
 Keith Urban in The Ranch (1997)
 Keith Urban (1999)
 Golden Road (2002)
 Be Here (2004)
 Love, Pain & the Whole Crazy Thing (2006)
 Defying Gravity (2009)
 Get Closer (2010)
 Fuse (2013)
 Ripcord (2016)

Eksterne henvisninger 

 
 

Musikere fra Australien
Personer fra Whangarei
Mary Hopkin

Mary Hopkin (født 3. maj 1950) er en sangerinde fra Wales, Storbritannien, der især er kendt for sin sang "Those Were the Days", som hun fik et hit med i 1968. Hun er en af de musikere, som Paul McCartney opdagede i sin tid i The Beatles, og som med hans hjælp blev en af de første musikere, der udgav musik på Beatles' nystartede plademærke Apple Records.

Diskografi 
 Postcard (1968)
 Earth Song, Ocean Song (1971)
 Those Were The Days (1972)
 The Welsh World of Mary Hopkin (1976, opsamlingsalbum)
 Spirit (1989)
 Y Caneuon Cynnar (The Early Recordings) (1996, opsamlingsalbum)
 Live at the Royal Festival Hall (2005, live)
 Valentine (2007)
 Recollections (2008)
 Now and Then (2008)
 Blodeugerdd: Song of the Flowers – An Anthology of Welsh Music and Song (2009, opsamlingsalbum)
 You look familiar (2010, arrangeret af Morgan Visconti)

Eksterne henvisninger 
 

Musikere fra Storbritannien
Storbritanniens Eurovision Song Contest-deltagere
Deltagere ved Eurovision Song Contest 1970
Hugo Montenegro

Hugo Montenegro (2. september 1925 – 6. februar 1981) var en amerikansk orkesterleder og komponist.

Diskografi 
 Rocket man – a tribute to elton john (1975)
 Moog Power (2004)

Musikere fra USA
Roger Miller

Roger Dean Miller (2. januar 1936 – 25. oktober 1992) var en amerikansk country-singer/songwriter.

Hans sang "Whistle Stop" blev brugt i Disneyfilmen Robin Hood fra 1973, og samplet til sangen "The Hampsterdance Song" fra 2000.

Diskografi 
 Walkin' in the sunshine (1967)
 Supersongs (1974)
 Off the wall (1977)
 Win instantly (1988)

Eksterne henvisninger 
 

Musikere fra USA
Singer-songwritere fra USA
Arirang Mass Games

Arirang Mass Games er en årligt tilbagevendende sportslig som såvel politisk / ideologisk begivenhed, der årligt afholdes på 1. Maj Stadion i Nordkoreas hovedstad Pyongyang. Disse lege, der primært afholdes til ære for Den Kære Leder Kim Jung Il er et spektakulært show, hvor hundredvis af nordkoreanske atleter opfører synkroniserede shows, ofte understøttet med musik og lyseffekter. Interessant under disse lege er den nærmest perfekte synkronisering af atleterne, samt ikke mindst kulisserne, der består af tusindvis af nordkoreanere, der hver især holder en papplade, så hele kulissen tilsammen udgør ét stort billede. Disse håndholdte plader skiftes ud løbende under legene og det muliggøres derved at understege de temaer, atleterne på stadion udfører. Billederne er ofte af propagandamæssig og USA-fjendtlig karakter samt hyldester af både den nuværende leder Kim Jung Il samt "Den Evige Præsident", den nu afdøde Kim Il Sung.

Den første årlige opvisning var i 2002, men i 2013 stoppede det af ukendte årsager, men vendte tilbage i 2018. Showets tilbagevenden faldt sammen med Nordkoreas nationalday den 9. September 2018, hvor de fejrede 70 års jubilæum for landets oprindelse.

Arirang Mass Games transmitteres ligeledes i det statslige, nordkoreanske TV-selskab KCTV

Eksterne henvisninger 

Sport i Nordkorea
Sportsarrangementer
Helen Shapiro

Helen Shapiro (født 28. september 1946 i Bethnal Green, England) er en sangerinde fra Storbritannien.

Diskografi 
 Helen shapiro at abbey road 1961-1967 (1961)
 The 25th anniversary album (1961)
 Helen in Nashville (1963)

Eksterne henvisninger 
 

Sangere fra Storbritannien
Skuespillere fra Storbritannien
Omar Gonzalez

Omar Gonzalez (født 11. oktober 1988 i Dallas, Texas) er en amerikansk fodboldspiller, der spiller som forsvarer hos Liga MX-klubben Pachuca. Han har tidligere spillet for LA Galaxy i hjemlandet samt for tyske FC Nürnberg. Han spillede college-fodbold på University of Michigan.

Landshold 
Gonzalez har (pr. april 2018) spillet 48 kampe for USA's landshold, som han debuterede for 10. august 2010 i en venskabskamp Brasilien.

Personlige liv 
Gonzalez er født af mexicanske forældre.

Referencer

Eksterne henvisninger 
 

Fodboldspillere fra USA
Fodboldspillere fra Los Angeles Galaxy
Fodboldspillere fra 1. FC Nürnberg
Personer fra Dallas
Rumer

Sarah Joyce, bedre kendt som Rumer, er en pop/soul-singer/songwriter fra Storbritannien.

Eksterne henvisninger 
 

Sangere fra Storbritannien
Singer-songwritere fra Storbritannien
Lucinda Williams

Lucinda Williams (født. 26. januar 1953) er en sangerinde fra USA.

Diskografi 

 A Nåede ikke hitlisterne ved den første udgivelse i 1988, men genudgivelsen i 2014 nåede nummer 39.
 B Nåede nummer 25 på Top Heatseekers-hitlisten.
 C Nåede nummer 14 på RPM Country Albums chart.

Referencer 

Sangere fra USA
Brek Shea

Dane Brekken "Brek" Shea (født 28. februar 1990 i College Station, Texas) er en amerikansk fodboldspiller, der spiller på midtbanen hos Vancouver Whitecaps FC i Major League Soccer. Han har tidligere spillet i England hos Stoke, Barnsley og Birmingham. Hans første klub i karrieren var FC Dallas. Inden da havde han spillet fodbold i high school, men gik ikke på college.

Landshold 
Shea har (pr. april 2018) spillet 34 kampe og scoret fire mål for USA's landshold, som han debuterede for 12. oktober 2010 i en venskabskamp Colombia.

Referencer

Eksterne henvisninger 

Fodboldspillere fra USA
Fodboldspillere fra FC Dallas
Fodboldspillere fra Stoke City F.C.
Fodboldspillere fra Barnsley F.C.
Fodboldspillere fra Birmingham City F.C.
Personer fra Texas
Helgi Jónsson

Helgi Hrafn Jónsson (20. november 1979), bedre kendt som Helgi Jonsson, er en producer, singer/songwriter og mulitinstrumentalist fra Island. 

I Danmark er han mest kendt for sit samarbejde med sangerinden Tina Dickow, som han også danner par med privat. Dette har indtil videre indebåret utallige koncerter og et par duetter ("Walls", "Careful People", "Waltz") Helgi Jónsson har været med i Tina Dickows orkester ved de fleste af hendes koncerter siden 2010, både i Danmark og i udlandet. Her har han fungeret som korsanger, tangentspiller og basunist. Dickow og Jónsson bor i Reykjavík, Island med deres tre børn.

Som solokunstner har Helgi Jónsson udgivet fire album, Gloandi (2005), For The Rest Of My Childhood (2008), Big Spring (2011) og “Intelligentle” (2019).

Diskografi 
EP og singles
Make me Fall (single) (2005)
Aska (EP) (unknown)
Kví Kví (EP) (2009)
Blindfolded (EP) (2010)

Album
Gloandi (2005)
For The Rest Of My Childhood (2008)
Big Spring (2011)

Kilder

Eksterne henvisninger 

Musikere fra Island
Musikproducere
Cassiopea-klassen

Cassiopea-klassen er en klasse af større patruljefartøjer brugt af Marina Militare.

De blev konstrueret i slutningen af 1980'erne efter civile standarder og er designet primært til patruljetjeneste i sikre områder.

Skibe i klassen

Referencer 

 Jane's Fighting Ships 2008
 ACP113 (AH)

Krigsskibe fra Italien
Kalle Brandt

Kalle Brandt er en pop/rock sanger fra Danmark. Kalle Brandt medvirkede i DR's sangkonkurrence Stjerne for en aften i 2003.

Diskografi 
 På vej (2010)

Sangere fra Danmark
Neil Diamonds diskografi

Den amerikanske singer-songwriter Neil Diamonds diskografi inkluderer 32 studiealbums og 37 top 40 hits. Han har solgt mere end 75 millioner albums.

Album

Studiealbum

Live albums

Opsamlingsalbum

Gæsteoptræden

Singler

1960’erne

1970’erne 

Notes
 A"You Don't Bring Me Flowers" also reached #70 on the Country Singles chart.
 B"Forever in Blue Jeans" also reached #73 on the Country Singles chart.

1980’erne

1990’erne, 2000’erne og 2010’erne

Noter

Referencer 

Diamond, Neil diskografi
Social Gospel

Social Gospel (Social Gospel Movement) er betegnelse på en bevægelse for et "socialt evangelium" især inden for protestantisk kristendom i USA i slutningen af 1800-tallet og begyndelsen af 1900-tallet indtil 1. verdenskrig underminerede den optimisme der havde båret bevægelsen. 

Bevægelsen ville bruge kristne principper på sociale problemer som fattigdom, diskriminering, alkoholmisbrug, kriminalitet, racemotsætninger, slum, dårlig hygiejne og krigsfare. Teologisk var Social Gospel-lederne gennemgående post-millennialister: de mente "Jesu andet komme" (jf. ) ikke ville kunne finde sted før menneskeheden havde overvundet de sociale onder af egen kraft. 

Social Gospel-ledere var for det meste liberale både politisk og teologisk.

Protestantisme
Teologi
Kirkehistorie
Organisationer fra USA
Eddie Gaven

Eddie Gaven (født 25. oktober 1986 i Trenton, New Jersey) er en tidligere amerikansk fodboldspiller, der spillede på midtbanen senest hos Major League Soccer-klubben Columbus Crew. I sin professionelle karriere nåede han at spille for Columbus Crew samt MetroStars i New York. Med Columbus vandt han i 2008 det amerikanske mesterskab.

Landshold 
Gaven nåede i sin tid som landsholdsspiller (2004-2010) at spille 8 kampe for USA's landshold, som han debuterede for 11. juli 2004 i et opgør mod Polen. Han var efterfølgende en del af den amerikanske trup til Copa América 2007.

Titler 
Major League Soccer
 2008 med Columbus Crew

Referencer 

Fodboldspillere fra USA
Fodboldspillere fra New York Red Bulls
Fodboldspillere fra Columbus Crew
Personer fra New Jersey